**Έγγραφο απαιτήσεων εμπλεκομένων μερών (StRS)**

**Stakeholders Requirements Specification**

ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011

**Stakeholder: Ομάδα Υλοποίησης**

# **1. Εισαγωγή**

## **1.1 Ταυτότητα - επιχειρησιακοί στόχοι**

Δημιουργία ενός crowdsourcing συστήματος Παρατήρησης Τιμών για είδη προσωπικής περιποίησης που θα δίνει την δυνατότητα στους χρήστες να εξοικονομούν χρήματα με εύκολο και απλό τρόπο.

## **1.2 Περίγραμμα επιχειρησιακών λειτουργιών**

Η πλευρά του developer stakeholder θα έχει την απαίτηση να γίνεται εγγραφή νέων crowdsources στο σύστημα. Επίσης ο κάθε crowdsourcer θα προσθέτει προϊόντα και καταστήματα στο σύστημα αλλά επίσης θα μπορεί να διαμορφώνει τις τιμές υφιστάμενων προϊόντων. Επιπλέον ο crowdsourcer θα μπορεί να ελέγξει και να διαγράψει αν χρειαστεί τις παρατηρήσεις των τιμών που έχουν εισάγει οι άλλοι crowdsourcers.

Από την άλλη, θα γίνεται από το σύστημα μια σύγκριση μεταξύ των τιμών μεταξύ των καταστημάτων αλλά επίσης θα παρέχεται και ευκολία αναζήτησης.

# **2. Αναφορές - πηγές πληροφοριών**

Αναφορά σε πηγές πληροφοριών. Αν υπάρχει κάτι που έχει νόημα. Διαφορετικά γραφουμε "Ν/Α".

# **3. Διαχειριστικές απαιτήσεις επιχειρησιακού περιβάλλοντος**

## **3.1 Επιχειρησιακό μοντέλο**

Δίνοντας κίνητρα στους crowdsourcers να εισάγουν παρατηρήσεις στο σύστημα θα δημιουργηθεί ένας μεγάλος όγκος δεδομένων τα οποία θα αυξήσουν την αξιοπιστία και ευχρηστία του συστήματος. Έτσι μετά θα μπορούμε να προσελκύσουμε ακόμη περισσότερους crowdsourcers καθώς και απλούς χρήστες που θα κάνουν απλή αναζήτηση προϊόντων αλλά και εταιρίες που θα ενδιαφέρονται για συνεργασία λόγω των πολύτιμων δεδομένων των προτιμήσεων των χρηστών που θα έχουμε.

## **3.2 Περιβάλλον διαχείρισης πληροφοριών**

Οι καθημερινές τιμές των καταστημάτων δεν είναι εύκολα διαθέσιμες παρά μόνο όταν υπάρχουν προσφορές. Αυτό έχει ως αποτέλεσμα να υπάρχουν πολλές διαδικτυακές σελίδες που μαζεύουν προσφορές καταστημάτων αλλά δεν είναι εύκολο να γίνει μια άμεση σύγκριση μεταξύ καταστημάτων.

Υπάρχουν σελίδες που προσφέρουν σύγκριση τιμών μεταξύ καταστημάτων αλλά συνήθως ο χρήστης δεν μπορεί να ξέρει πόσο έγκυρες είναι αυτές οι τιμές.

# **4. Λειτουργικές απαιτήσεις επιχειρησιακού περιβάλλοντος**

## **4.1 Επιχειρησιακές διαδικασίες**

Το σύστημα θα χρειάζεται να υλοποιεί τα παρακάτω:

* Εγγραφή νέων crowdsourcers στο σύστημα
* Προσθήκη νέου προϊόντος στο σύστημα
* Προσθήκη νέου καταστήματος στο σύστημα
* Συλλογή παρατηρήσεων τιμών από τους crowdsourcers
* Επικύρωση παρατηρήσεων τιμών crowdsourcers από άλλους crowdsourcers
* Σύγκριση τιμών μεταξύ καταστημάτων
* Χαρτογράφηση παρατηρήσεων τιμών για ευκολία αναζήτησης
* Σύνδεση με συνεργαζόμενα καταστήματα για διαμοιρασμό δεδομένων

## **4.2 Περιορισμοί**

Δεδομένα crowdsourcers: Η συλλογή και διαχείριση των δεδομένων που δίνονται κατά την διαδικασία της εγγραφής πρέπει να υπακούει στους κανόνες και στους νόμους που διέπουν τα προσωπικά δεδομένα.

Δεν μπορεί να γίνει εισαγωγή τιμής για ένα προϊόν που δεν υπάρχει στο σύστημα. Πρέπει πρώτα να γίνει εισαγωγή του προϊόντος από τον crowdsourcer και στην συνέχεια θα αναλάβει ο διαχειριστής να ελέγξει την ορθότητα της, και αν χρειαστεί να τη διαγράψει.

## **4.3 Δείκτες ποιότητας**

Πόσοι ενεργοί crowdsources υπάρχουν στο σύστημα

Πόσοι ενεργοί απλοί χρήστες υπάρχουν στο σύστημα

Πόσο χρόνο περνάνε οι χρήστες στην εφαρμογή

Ποσοστό μη έγκυρων παρατηρήσεων

**5. Έκθεση απαιτήσεων χρηστών**

Το σύστημα θα πρέπει να παρέχει κάποιες δυνατότητες και ευκολίες στους χρήστες. Οι χρήστες θέλουν να μπορούν να βρίσκουν εύκολα αυτό που ψάχνουν. Επομένως, η αναζήτηση πρέπει να είναι αποτελεσματική και να παρέχονται φίλτρα αναζήτησης. Επίσης, για κάθε προϊόν να υπάρχουν όλες οι απαραίτητες λεπτομέρειες (περιγραφή, τιμή, κατάστημα, διεύθυνση καταστημάτος και τοποθεσία με χρήση χάρτη).

# **6. Αρχές του προτεινόμενου συστήματος**

Ο χρήστης θα κάνει αναζήτηση για να ελέγξει αν ένα προϊόν υπάρχει στο σύστημα. Αν το προϊόν δεν είναι καταχωρημένο στο σύστημα θα δίνεται επιλογή για αίτημα προσθήκης καινούργιου προϊόντος. Με βάση το gps location του χρήστη θα μπορεί ο χρήστης να δει τα καταστήματα τα οποία βρίσκονται κοντά σε αυτόν.

Επίσης, υπάρχει προοπτική στο μέλλον, με βάση το gps location του χρήστη, αν αυτός βρίσκεται μέσα στο κατάστημα, θα τον ενημερώνει για τα κουπόνια που εκμεταλλεύονται οι crowdsourcers από το συγκεκριμένο κατάστημα. Έτσι θα τον προκαλεί να βοηθήσει στο crowsourcing ώστε να κερδίσει κι αυτός πόντους και στη συνέχεια αποκλειστικές προσφορές.

# **7. Περιορισμοί στο πλαίσιο του έργου**

Η εφαρμογή μας αφορά συγκεκριμένες κατηγορίες προϊόντων (σαπούνια, σαμπουάν, αρώματα, αποσμητικά κλπ). Θέλαμε να δημιουργήσουμε κάτι συγκεκριμένο και στοχευμένο αφού σκοπός μας είναι να είναι αποδοτικό, εύχρηστο και πρώτη προτίμηση τόσο χρηστών όσο και εταιρειών με καταστήματα.

Αφορά μόνο καταστήματα που βρίσκονται εντός της Ελληνικής επικράτειας.

Χρονικό πλαίσιο παράδοσης του συστήματος: Το σύστημα πρέπει να είναι έτοιμο σε περίοδο 4 μηνών

Αρχικό κεφάλαιο διαθέσιμο για την υλοποίηση του συστήματος: Δεν υπάρχει αρχικό κεφάλαιο για επιπλέον κόσμο κατά την υλοποίηση του συστήματος, οπότε όλη η δουλειά πρέπει να γίνει από την ομάδα

# **8. Παράρτημα: ακρωνύμια και συντομογραφίες**

Crowdsourcer: Ο χρήστης ο οποίος είναι ο πυλώνας του συστήματος και της εφαρμογής, χωρίς τη βοήθεια του οποίου θα ήταν ανέφικτη η λειτουργία της εφαρμογής. Είναι ο χρήστης ο οποίος καταχωρεί τα προϊόντα, τις τιμές τους και το κατάστημα που μπορούν να βρεθούν στην εφαρμογή, κάνοντας τα διαθέσιμα σε όλους τους χρήστες (άλλους crowdsourcers ή επισκέπτες).